ભારત સાથે જોર્ડનના સંબંધો છેક ૧૯૫૯થી છે અને આ દરમિયાન જોર્ડન ભારત માટે ભરોસાપાત્ર સાથી સાબિત થયો છે. બીજા મુસ્લિમ રાષ્ટ્રોના ચાવવાના અને બતાવવાના જુદા જુદા છે. આ રાષ્ટ્રો ભારત સાથે મિત્રતાનો દંભ કરે છે પણ કાશ્મીર મામલે ખુલ્લેઆમ પાકિસ્તાનની તરફદારી કરે છે. ઈસ્લામિક કોન્ફરન્સમાં કાશ્મીર મામલે પાકિસ્તાન ભારતવિરોધી ઠરાવ લાવે ત્યારે આ દેશો પાકિસ્તાનની તરફેણમાં મતદાન કરતા હોય છે. જો કે કશ્મીર મામલે પણ હજી સુધી જોર્ડનનું વલણ નિષ્પક્ષ જોવા મળ્યું છે. ઈસ્લામિક કોન્ફરન્સમાં જોર્ડન ભારતની વિરુદ્ધ ગયું નથી ને કાશ્મીર વિવાદનો ઉકેલ ભારત અને પાકિસ્તાને મંત્રણાથી લાવવો જોઈએ તેવી તરફેણ કરતું રહ્યું છે. ભારત માટે આ પણ સારો સંકેત છે ને તેના કારણે પણ ભારત જોર્ડન પર ભરોસો કરી શકે છે.